《彭州行邑道中》
宋代·李石

四月少雨百草热，山中小麦皆乾枯。
溪水下流牛缺饮，连耞未动妻典襦。
而谷催耕鸠妇怨，早得一雨淋汝面。
老夫枕书卧晚凉，农自忍饥官饱饭。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。